**Κεφάλαιο 13ο**

**Εφαρμογές Νέφους**

**1η Δραστηριότητα**

*Πειραματιστείτε με τα διαδραστικά περιεχόμενα «Διαδραστική Παρουσίαση Εφαρμογές Νέφους», «Διαδραστική Παρουσίαση Εφαρμογές Υπηρεσιών Νέφους» και «Μοντέλα Υπηρεσιών Νέφους».*

1.1 Έχετε χρησιμοποιήσει εφαρμογές νέφους; Αν ναι, καταγράψτε τις στο φύλλο εργασίας.

1.2 Αν ναι, σε ποιο μοντέλο υπηρεσιών νέφους ανήκουν οι εφαρμογές νέφους που έχετε χρησιμοποιήσει;

1.3 Επιλέξτε μία εφαρμογή νέφους (είτε από αυτές που έχετε ήδη χρησιμοποιήσει, είτε από αυτές που παρουσιάζονται στην διαδραστική παρουσίαση *“Εφαρμογές Υπηρεσιών Νέφους”*) για να παρουσιάσετε συνοπτικά στην τάξη.

1.4 Ποια από τα βασικά χαρακτηριστικά των εφαρμογών νέφους μπορείτε εσείς να διακρίνετε στην εφαρμογή που επιλέξατε; Πώς εκφράζονται αυτά στην συγκεκριμένη εφαρμογή;

**2η Δραστηριότητα**

*Πειραματιστείτε με τα διαδραστικά περιεχόμενα «Βρείτε τις κρυμμένες Εφαρμογές Υπηρεσιών Νέφους» και «Εφαρμογές Υπηρεσιών Νέφους – Δραστηριότητα».*

2.1 Δοκιμάστε να συνδεθείτε και να πειραματιστείτε με κάποιες από αυτές τις εφαρμογές ή με άλλες που γνωρίζετε. Σημειώστε σε ποιες εφαρμογές συνδεθήκατε και τι σκοπό εξυπηρετούν αυτές.

2.2 Επιλέξτε μία από τις εφαρμογές νέφους για δημιουργία και επεξεργασία βίντεο και δημιουργήστε ένα βίντεο για τις εφαρμογές νέφους. Μπορείτε να αντλήσετε υλικό από τα διαδραστικά περιεχόμενα *«Διαδραστική Παρουσίαση Εφαρμογές Νέφους» και «Διαδραστική Παρουσίαση Εφαρμογές Υπηρεσιών Νέφους».* Σημειώστε το σύνδεσμο (αν υπάρχει διαθέσιμος) του βίντεο που δημιουργήσατε.